Viborger Samler, 1845-08-09
Ringkjøbing. Hs. Majestæt Kongen og Hs. Kgl. Høihed Kronprindsen indtraf her til Amtmandsboligen paa Rindomgaard i Løverdags Aftes Kl. 7 1/2. Hs. Kgl. Høihed Kronprindsen behagede derefter naadigst at tage Logis hos Toldinspecteur, Baron Güldencrone. Allerhøistsamme afreiste herfra i Morges Kl. 6 1/2 til NymindeGab over Varde til Ribe (Rkb. Av.)Med Hensyn til en Yttring af Pastor emeritus Kjer, at Skolelærernes Kaar, med enkelte Undtagelser i Hede egnene, ere gode, og at ingen Stand i hele Landet i Almindelighed er forholdsmæssigt saa vel lønnet som Skolelærerstanden, har en Jnds. i Randers Avis henviist til en Piece af P. Henrichsen paa Mors, hvoraf erfares, at efter en noiagtig opstillet Beregning over en Skolelærers Jndtægter, uddraget af 8 af Thisted Amts (altsaa ikke i Hedeegnene) middelmaadige og 2 af de bedste Embeder, udgjør ikke eet af dem over 100 Rbd. aarlig, alle mulige Jndtægter, saavel af Embedet som af Jordlodden, beregnede til Penge efter alm. gangbare Priser. Viborg. J disse Dage er der for Lysgaard og Hids Herreder bleven etableret en Halle til Bedommelse af strikkede uldne Varer, hvilken Foranstaltning vist ikke vil have en ubetydelig Jndflydelse paa nævnte Varers fremtidige bedre Gehalt og som Følge deraf større Afsætning. J det for Hallen udfærdigede Reglement, der provisorisk er gieldende for 2 Aar, bestemmes hvor stort Antal Masker tilligemed Længden, Vidden og Vægten at de forskjellige uldne Varer skulle holde for at kunne blive forsynede med Hallens Stempel. - Hallen, hvormed Herredsfogden i Lysgaard og Hids Herreder har Tilsyn, er underlagt det Kongelige General-Toldkammer og Commerce-Collegiums Overbestyrelse. Dens Forretninger udføres af en Hallemester og tvende Assistenter, hvortil af nysnævnte Collegium er beskikket: Eieren af Hørup Mølle, Hr. Exam. jur. Trochmann, som Hallemester og Dhrr. Strømpehandlere, Sognefoged Keller i Thorning og A. Fjelrad til Levring Vestergaard, som Assistenter. Disses Bedømmelse og Kiendelse om Varernes Godhed er endelig afgjørende og kan ikke paaankes. J en behørig legaliseret, samt af Herredsfogden i Lysgaard og Hids Herreder, auctoriseret Protocol, indfører Hallemesteren alle af ham og Assistenterne holdende Forretninger. Navnligen bemærkes i Protocollen Tiden og Stedet til Forretningen, Navn og Bopæl af dem som producere Varer til Bedømmelse, Varernes Slags og Qvantitet, Bedømmelserne af deres Qvalitet og forøvrigt alt Videre, som maatte forefalde og henhøre til Forretningen. Hallens Forretninger udføres uden Udgifter for dem som melde sig med Varer, der attraaes stemplede, dog med den ene Undtagelse, at de som forlange deres Varer hallede til extraordinaire Tider, og Steder, derfor erlægge: a) i Befordringsafgifter til Hallemesteren og hver af Assistenterne tre fjerdedele af den gieldende Vognmandstaxt for de mindre Vogne, men saaledes at Jntet beregnes for Retouren, og b) fire Mark i Diæter til Hallemesteren og hver af Assistenterne, for hver Dag som Reisen varer. – Af hvilken Betydenhed Uldbinderiet allerede er i disse Egne og som rimelig ved den nu trufne Foranstaltning endmere vil forøges, tilføies, at der fortiden i Lysgaard og Hids Herreder samt nogle Sogne af Middelsom Herred aarlig produceres for 80,000 Rbd. og derover uldne Varer.